**JAKO 1  
9 tikkiä ilman valttia, pelinviejänä pohjoinen (3NT/N)**

|  |  |  |
| --- | --- | --- |
| **Jako 1** | ♠ 762 |  |
| **N/-** | ♥ Q54 |  |
|  | ♦ AK5 |  |
| ♠ 853 | ♣ KQJ3 | ♠ QJ1094 |
| ♥ J982 | N | ♥ K3 |
| ♦ J8 | W E | ♦ 10964 |
| ♣ A1096 | S | ♣ 52 |
|  | ♠ AK |  |
|  | ♥ A1076 |  |
|  | ♦ Q732 |  |
|  | ♣ 874 |  |

**Lähtö:** Itä lähtee pisimmästä maastaan sarjan korkeimmalla kortilla eli ♠Q  
**Pelinvienti:** Pikatikkejä on 2♠ + 1♥ + 3♦ + 0♣ = 6. Rististä kasvaa 2 tai 3 tikkiä. Jos ruutu on tasan, saa sitä yhden lisätikin ja hertastakin voi kasvaa 1-2 tikkiä. Mutta risti on ehdottomasti paras vaihtoehto, joten sen kasvatuksella aloitetaan. Ristiä on pelattava pöydästä kohti käden kuvia. Joten kun pelinviejä (PV) ottaa 1. tikin pöytään ässällä, hän jatkaa toiseen tikkiin pienen ristin. Länsi muistaa säännön ”toinen käsi matalaa” ja pelaa pienen ristin eli laistaa. PV saa tikin käteensä ristikuvalla. Nyt pitää päästä takaisin kiinni pöytään, jotta voi jatkaa oikeaoppista ristikäsittelyä. Siihen paras vaihtoehto on pieni ruutu ja ottaa tikki pöytään ♦Q. Nyt taas ristiä, jonka länsi yhä lastaa. Seuraavaksi pöytään hertalla (eli kädestä pieni hertta ja tikki ♥A) ja kolmas ristikierros. Tämän tikin länsi jo ottaa ja jatkaa pataa pöydän toiselle isolle kuvalle. Nyt PV saa tikin pata kuninkaalla, pääsee käteensä ruudulla ja ottaa kasvaneen ristin ja isot ruudut.   
**Tulos:** 9 tikkiä: ♠A, ♣K, ♦Q, ♣Q, ♥A, (puolustus pääsee kiinni ♣A:lla), ♠K, ♦A ♦K**,** ♣J ja puolustus ottaa loput tikit

**JAKO 2  
9 tikkiä ilman valttia, pelinviejänä itä (3NT/E)**

|  |  |  |
| --- | --- | --- |
| **Jako 2** | ♠ A43 |  |
| **E/NS** | ♥ K764 |  |
|  | ♦ 1097 |  |
| ♠ J1095 | ♣ Q52 | ♠ KQ7 |
| ♥ 1093 | N | ♥ AQJ2 |
| ♦ AKJ2 | W E | ♦ Q43 |
| ♣ A9 | S | ♣ J64 |
|  | ♠ 862 |  |
|  | ♥ 85 |  |
|  | ♦ 865 |  |
|  | ♣ K10873 |  |

**Lähtö:** Etelä lähtee pisimmästä maastaan rististä. Koska siinä ei ole sarjaa lähdetään maan 5. korkeimmalla kortilla eli ♣3.  
**Pelinvienti:** Pikatikkejä on 0♠ + 1♥ + 4♦ + 1♣ = 6. Lisätikkejä olisi tulossa sekä padasta että hertasta. Padasta saisi varmasti 3 tikkiä lisää pudottamalla puolustuksen ässän, mutta vaarana on menettää sen jälkeen 4 ristitikkiä eli puolustus saisi yhden tikin liikaa ja PV:lle jäisi vain 8 tikkiä. Jos hertassa leikkaus onnistuu, PV saa 3 tikkiä lisää, eikä puolustus pääse kiinni ottamaan ristitikkejään. Ensin kuitenkin kannatta katsoa, miten risti istuu: lähtöön PV pelaa ♣9:n pöydästä toivoen lähtijällä olevan ristiä KQxxx (pienellä x tarkoitetaan hakkuja, joiden koolla ei ole väliä). Nyt ei ollut, vaan pohjoinen saa tikin rouvallaan ja jatkaa ristiä: ♣5, ♣6, ♣10 ja pöydän ♣A saa tikin. Nyt siis puolustukselle on kasvanut ristiväri eikä PV:llä ole aika kasvattaa pataansa. Joten hertan kimppuun: tikkiin 3 pelaamme ♥10 kohden käden kuvia. Jos pohjoinen ei peitä (eikä tässä tapauksessa ole syytä peittää) niin PV pelaa ♥2:n kädestä. PV on siis yhä pöydässä kiinni ja voi jatkaa hertan peluuta: tikkiin 4 taas herttaa pöydästä kohti kuvia, pohjoinen pelaa pienen ja PV saa tikin ♥J:llä. Nyt pitää päästä taas pöytään kiinni, jotta voi maskata herttaa vielä kerran. Ruutu on siihen paras väri eli kädestä pelataan pieni ruutu ja otetaan tikki pöydän kuvalla. 3. herttakierros ja tikki joko Q:lla (jos N pelaa pienen) tai A:lla (jos N pelaa kuninkaan) ja otetaan vielä 4. herttatikki. Tähän pöydästä pata pois. Sitten ruututikit pois, ensin Q ja sitten pieni ruutu ja pöydän kuvilla tikit. Tämän jälkeen puolustus saa loput tikit, mutta PV:llä on 9 tikkiä kasassa. .   
**Tulos:** 9 tikkiä: (puolustukselle ♣Q) ♣A, ♥10, ♥J, ♦A, ♥Q, ♥A, ♦Q, ♦K ♦J ja puolustukselle loput

**JAKO 3  
9 tikkiä ilman valttia, pelinviejänä etelä (3NT/S)**

|  |  |  |
| --- | --- | --- |
| **Jako 3** | ♠ 73 |  |
| **S/EW** | ♥ Q5 |  |
|  | ♦ 854 |  |
|  | ♣ AK10654 | |
| ♠ QJ109 | N | ♠ 8642 |
| ♥ 10842 | W E | ♥ KJ6 |
| ♦ K92 | S | ♦ A103 |
| ♣ 82 | ♠ AK5 | ♣ J97 |
|  | ♥ A973 |  |
|  | ♦ QJ76 |  |
|  | ♣ Q3 |  |

**Lähtö:** Lännellä on nyt 2 yhtä pitkää maata: hertta ja pata. Pata on nyt parempi lähtö, kun siinä on sarja. Joten lähtökortiksi olisi hyvä valita ♠Q  
**Pelinvienti:** Pikatikkejä on 2♠ + 1♥ + 0♦ + 6♣ = 9. Lisätikeistä on turha haaveilla, joten otetaan vaan pikatikit pois. Nyt on oltava ristivärin kanssa tarkkana. Pöytään ei pääse kuin ristivärillä, joten on muistettava pelata ensin kädestä ♣Q ja sitten pieni risti pöydän kuville.  
**Tulos:** 9 tikkiä: ♠A, ♣Q, ♣A, ♣K, ♣10, ♣6, ♣5, ♣4, ♥A, ♠K ja puolustukselle loput

**JAKO 4  
7 tikkiä ilman valttia, pelinviejänä länsi (1NT/W)**

|  |  |  |
| --- | --- | --- |
| **Jako 4** | ♠ 53 |  |
| **W/ALL** | ♥ K109 |  |
|  | ♦ Q105 |  |
| ♠ AQJ6 | ♣ A10832 | ♠ 842 |
| ♥ AJ65 | N | ♥ 8742 |
| ♦ K83 | W E | ♦ AJ2 |
| ♣ 96 | S | ♣ Q75 |
|  | ♠ K1097 |  |
|  | ♥ Q3 |  |
|  | ♦ 9764 |  |
|  | ♣ KJ4 |  |

**Lähtö:** Pohjoinen lähtee pisimmästä maastaan rististä. Kun huipussa ei ole sarjaa niin lähdetään pituuden mukaan 5. korkeimmalla kortilla eli ♣2.  
Jos PV pelaa pöydästä pienen, etelä pelaa 1. tikkiin ♣J, koska se on riittävän korkea ”kova” kortti. ♣K olisi tuhlausta, kun etelällä on selvä leikkaus. Etelä saa tikin ♣J:lla. Etelä jatkaa ristiä kuninkaalla saaden sillä tikin ja 3. ristin pohjoisen ässälle. Nyt pohjoinen ottaa vielä 2 kasvanutta pientä ristiään. Etelän kannattaa sakata risteille 2 pientä ruutua. Pohjoisen jatko riippuu siitä, mitä PV on sakannut risteille. Jos PV on sakannut herttoja, niin 6. tikkiin kannattaa jatkaa pienellä hertalla (♥9).  
**Pelinvienti:** Pikatikkejä on vain 1♠ + 1♥ + 2♦+ 0♣ = 4. Lisäksi puolustus ottaa aluksi 5 ristitikkiä, johon pitäisi jotain heittää pois kädestä ja pöydästä.   
Lisätikkejä voi saada padasta 1-3 riippuen pata kuninkaan sijainnista ja onko maa jakautunut tasan puolustajille (molemmilla 3). Ruudussa on myös mahdollista saada 1 tikki lisää leikkaamalla. Molempia maita pitää vaan käsitellä oikein.   
Pelinviejän on paras heittää risteille pois pieniä herttoja: kädestään ♥J65 ja pöydästä ♥42. Kun pohjoinen kääntää ristien jälkeen hertan PV saa tikin käteensä ässällään. NYT on vaan toivottava että maskit käy. 7. tikkiin pelataan pieni ruutu kädestä kohti AJ-haarukkaa. Kun pohjoinen pelaa pienen (toinen käsi matalaa!), niin pöydästä pelataan ♦J, jolla saadaan tikki. Nyt kun PV on pöydässä kiinni, on aika tehdä pataleikkaus: pöydästä pelataan pieni pata kohti lännen kuvia. Etelä pelaa taas pienen ja PV saa tikin J:llä. Nyt taas ruudulla pöytään (voi ottaa ensin kuninkaan ja sitten pienen pöydän ässälle) ja uusi pataleikkaus. Pohjoinen pelaa taas pienen ja PV saa tikin ♠Q. Seuraavaksi tikki ♠A:lla ja viimeisen tikin etelä saa ♠ kuninkaallaan.   
**Tulos:** 7 tikkiä: (puolustus ottaa ensin 5 ristitikkiä) ♥A, ♦J, ♠J, ♦K, ♦A, ♠Q, ♠A ja puolustus saa viimeisen tikin ♠K:lla.

**JAKO 5  
9 tikkiä ilman valttia, pelinviejänä pohjoinen (3NT/N)**

|  |  |  |
| --- | --- | --- |
| **Jako 5** | ♠ K62 |  |
| **N/NS** | ♥ K763 |  |
|  | ♦ K43 |  |
| ♠ Q1087 | ♣ A109 | ♠ J94 |
| ♥ QJ82 | N | ♥ 105 |
| ♦ 95 | W E | ♦ Q62 |
| ♣ K83 | S | ♣ QJ654 |
|  | ♠ A53 |  |
|  | ♥ A94 |  |
|  | ♦ AJ1087 |  |
|  | ♣ 72 |  |

**Lähtö:** Itä lähtee pisimmästä maastaan ristillä pituuden mukaan ♣4. Sangipelissä sarjaan vaaditaan 3 peräkkäistä korkeaa korttia, joten värissä ei ole sarjaa. Jos pelinviejä laistaa ristiä, niin länsi saa 1. tikin kuninkaallaan ja jatkaa ristiä. Jos PV laistaa myös toisen kerran, niin itä jatkaa 3. kierroksen ristiä.   
**Pelinvienti:** Pikatikkejä on 2♠ + 2♥ + 2♦ + 1♣ = 7. Ruudusta kasvaa lisää tikkejä. Parhaiten ruutua saa kasvatettua leikkaamalla sitä. Eli kun PV on kädessään kiinni ♣A:lla, hän jatkaa kädestään ensin ♦K:an ja sitten pienen ruudun kohti pöydän AJ10 haarukkaa. Itä pelaa pienen ja PV saa tikin ♦10:llä. Kun myös länsi tunnusti, itä voi laskea että puolustuksella on enää 1 ruutu jäljellä ja pelata ruutuässän pöydästä ja sitten loput kasvaneet ruudut. Kun PV ottaa vielä ♠A&K ja ♥A&K, hän saa 10 tikkiä.  
**Tulos:** 10 tikkiä: ♣ A, ♦K, ♦10, ♦A, ♦J, ♦8, ♠A, ♠K, ♥A, ♥K

**JAKO 6  
12 tikkiä ilman valttia, pelinviejänä itä (6NT/E)**

|  |  |  |
| --- | --- | --- |
| **Jako 6** | ♠ 109652 |  |
| **E/EW** | ♥ Q984 |  |
|  | ♦ 32 |  |
| ♠ AK8 | ♣ A2 | ♠ QJ7 |
| ♥ K62 | N | ♥ AJ53 |
| ♦ AQ5 | W E | ♦ KJ4 |
| ♣ K843 | S | ♣ QJ6 |
|  | ♠ 43 |  |
|  | ♥ 107 |  |
|  | ♦ 109876 |  |
|  | ♣ 10975 |  |

**Lähtö:** Etelä lähtee pisimmällä maallaan ruudulla. Kun sarjaksi laskettiin vähintään 3 peräkkäistä korttia, joista suurin kuva tai 10, niin väri täyttää sarjan vaatimuksen. Niinpä lähtökortti on ♦10.  
**Pelinvienti:** Pikatikkejä on 3♠ + 2♥ + 3♦ + 0♣ = 8. Tavoite on kova kun pitäisi kasvattaa 4 tikkiä lisää niin, että vastustaja saa vain yhden tikin. Herttaleikkauksen on onnistuttava, jolloin PV saa 1 tikin lisää, ja jos väri on tasan niin siitä kasvaa toinen tikki. Rististä voi kasvaa 3 tikkiä lisää. Mutta nyt pitää olla taas tarkkana kuinka ristivärin käsittelee. Kun kuvat ovat jakautuneet (kuten tässä jaossa) niin, että toisessa kädessä on kaksi kuvaa ja toisessa kädessä 1, on paras tapa käsitellä väri pelaamalla kohti sitä kättä jossa on 2 kuvaa. Jos ässä on kahden kuvan edessä toisena, saa väristä 3 tikkiä.   
Pelinviennissä on nyt paras käydä suoraan asiaan: 1. tikki otetaan pöytään ♦A:llä ja jatketaan pieni risti kohti käden QJ-kuvia. Pohjoinen laistaa 1. ristin ja PV saa tikin kuvallaan. Nyt uudestaan pöytään kiinni vaikka padalla. Toinen ristikierros pienellä pöydästä kohti käden jäljellä olevaa kuvaa. Nyt pohjoisen on pakko ottaa ässänsä ja hän jatkaa lähtömaata ruutua. Tikki käden kuninkaalla, ristikuvalla tikki ja pöytään vaikka toisella padalla. Viimeinen risti pois ja sitten on vaan toivottava että herttaleikkaus onnistuu. Eli pelataan ensin ♥K ja sitten pieni hertta kohti käden AJ haarukkaa. Kun pohjoinen pelaa pienen, niin PV pelaa kädestään sotamiehen saaden sillä tikin. PV:llä on loput tikit ja saa vaaditut 12 tikkiä.  
**Tulos:** 12 tikkiä ♦A, ♣Q, ♠A, (nyt puolustus saa tikin ristiässällä ja jatkaa ruutua), ♦K, ♣J, ♠K, ♣K, ♥K, ♥J, ♥A, ♠Q, ♦Q.

**JAKO 7  
9 tikkiä ilman valttia, pelinviejänä etelä (3NT/S)**

|  |  |  |
| --- | --- | --- |
| **Jako 7** | ♠ J2 |  |
| **S/ALL** | ♥ AKJ |  |
|  | ♦ A9754 |  |
| ♠ K10875 | ♣ 1084 | ♠ Q63 |
| ♥ Q75 | N | ♥ 10632 |
| ♦ QJ10 | W E | ♦ 3 |
| ♣ 62 | S | ♣ Q9753 |
|  | ♠ A94 |  |
|  | ♥ 984 |  |
|  | ♦ K862 |  |
|  | ♣ AKJ |  |

**Lähtö:** Länsi lähtee pisimmästä maastaan padalla pituuden mukaan 5. korkeimmalla kortilla eli ♠5. Itä pelaa 1. tikkiin rouvan, jolla saa pitää kun PV laistaa. Itä jatkaa pataa ja PV pelaa taas kädestään pienen, jolloin lännen ♠K saa tikin. Nyt kolmas patakierros, johon PV sakaa pöydästä pienen ristin ja ottaa tikin ässällään.   
**Pelinvienti:** Pikatikkejä on 1♠ + 2♥ + 2♦ + 2♣ = 7. Lisätikkejä voi saada ruudusta tai leikkaamalla herttaa ja ristiä. Lähtö on selvästi pitkästä maasta 5. korkein kortti, joten lännelle on nyt kasvanut 2 patatikkiä. Länttä ei siis saa päästää enää kiinni ottamaan kasvaneet tikkinsä. Paras pelinvienti on ensin kokeilla kuinka ruutu käyttäytyy: onko se puolustuksella tasan (molemmilla 2 korttia) tai onko pitempi ruutu idällä. Jos PV on laistanut aluksi pataa 2 kierrosta, voi idän päästää kiinni, koska idällä ei ole enää jatkaa pataa, eikä puolustus siten voi ottaa patatikkejään. Tikkiin 4 PV siis pelaa ison ruudun kädestään ja jatkaa pienen ruudun kohti pöydän ässää. Kun itä ei tunnusta toiseen ruutukierrokseen, PV:n täytyy unohtaa ruutuvärin kasvatus. Jos hän jatkaa ruutua 3. kierroksen kasvattaakseen 2 hakkua tikeiksi, pääsee länsi kiinni ja ottaa seuraavaksi 2 patatikkiä. Nyt täytyy vaan toivoa että maskit käy. PV on nyt pöydässä kiinni ♦A:llä, joten hän jatkaa sieltä pienen ristin. Itä pelaa pienen ja PV pelaa kädestään ♣J:n saaden sillä tikin. Nyt voi kokeilla herttaleikkausta eli pelata pienen hertan kohti pöydän AKJ-haarukkaa. Leikkaus onnistuu ja PV saa ♥J:llä tikin. Nyt PV:llä on 9 tikkiä kasassa.  
**Tulos:** 9 tikkiä ♠A, ♦K, ♦A, ♣J, ♥J, ♥A, ♥K, ♣A, ♣K ja puolustus saa loput.**JAKO 8  
9 tikkiä ilman valttia, pelinviejänä länsi (3NT/W)**

|  |  |  |
| --- | --- | --- |
| **Jako 8** | ♠ A6 |  |
| **W/-** | ♥ Q10973 |  |
|  | ♦ A52 |  |
| ♠ J103 | ♣ 962 | ♠ KQ87 |
| ♥ 64 | N | ♥ AK |
| ♦ QJ108 | W E | ♦ 9763 |
| ♣ AKJ7 | S | ♣ 853 |
|  | ♠ 9542 |  |
|  | ♥ J852 |  |
|  | ♦ K4 |  |
|  | ♣ Q104 |  |

**Lähtö:** Pohjoinen lähtee pisimmästä maastaan. Nyt hänellä on maassa välisarja Q109, joten lähtökortti on 3. korkein kortti eli ♥9. Myös pituuden mukaan ♥3 voi lähteä.  
**Pelinvienti:** Pikatikkejä on 0♠ + 2♥ + 0♦ + 2♣ = 4. Padasta kasvaa varmasti 3 tikkiä ja ruudusta 2 tikkiä lisää. Rististä voi saada 0-2 tikkiä lisää riippuen siitä, onnistuuko leikkaus ja onko väri tasan. Jotta PV saa padasta 3 lisätikkiä, hän joutuu antamaan yhden tikin puolustukselle (♠A). Ruudun kasvattaminen päästää puolustuksen kiinni 2 kertaa (♦A&K). Puolustusta ei saa päästää kuin kerran kiinni, koska puolustus saa kasvatettua itselleen 3 herttatikkiä. Joten ruutua ei voi kasvattaa, vaan PV:n on toivottava että risti istuu kauniisti. 1. tikin PV ottaa pöytään kuvalla ja jatkaa pienen padan kohti käden kuvia. Pataväri on niin vahva, että siitä voi pelata kuvia kummasta kädestä tahansa, joten on parempi pelata kuvat lyhyemmästä väristä ensin. Pohjoinen ottaa tikin ässällään ja jakaa herttaa. PV saa tikin pöytään toisella kuvalla ja jatkaa pienen padan käden ♠J:lle ja lisää pataa pöydän ♠K&Q:lle. 4. patakierrokselle pv sakaa kädestään ruudun. Nyt on ristivärin aika. pieni risti pöydästä kohti käden AKJ haarukkaa. Kun etelä pelaa pienen ristin PV saa ♣J:llä tikin. Sitten isot ristit pois ja kun väri on puolustuksella 3-3 niin ♣7 kasvaa tikiksi.  
**Tulos:** 9 tikkiä ♥A, (puolustus ottaa ♠A:n ja jatka herttaa) ♥K, ♠J, ♠K, ♠Q, ♣J, ♣A, ♣K, ♣7. Puolustus saa loput.

**Pelinviejän muistilista peliin ilman valttia**

1. Pelinvientisuunnitelma
   * Laske pikatikit
   * Päätä mistä kasvatat puuttuvat tikit
     + Vahva väri, josta puuttuu esimerkiksi vain A:   
       väristä KQJ10 voit kasvattaa 3 tikkiä ajamalla ässän alas
     + Pitkä väri, jonka hakut kasvavat kun vastustaja on pelannut korkeat korttinsa esim. kädessä Axxxx ja pöydässä xxx (pienellä x-kirjaimella tarkoitetaan maan pientä korttia eli hakkua, jonka koolla ei sinänsä ole merkitystä)
2. Kasvata tikkisi ennen pikatikkien ottamista
3. Muista värinkäsittelyn perussäännöt
   * Pelataan kuvia kohti
   * Pelaa kuvakortit ensin siinä värissä, missä sinulla on vähemmän kortteja kyseisessä värissä
   * Leikkaus

**Puolustajan muistilista peliin ilman valttia**

1. Lähtijä aloittaa pisimmästä (ja vahvimmasta) maastaan
2. Lähtökorttisääntö pituuden mukaan:
   * yhden (singeli) tai kahden (duppeli) kortin väristä lähdetään suurimmalla
   * kolmen tai neljän kortin väristä lähdetään 3. korkeimmalla
   * viiden kortin tai pidemmästä väristä lähdetään 5. korkeimmalla
3. Lähdöt vahvasta väristä:
   * Sarjasta (kolme peräkkäistä isoa korttia) lähdetään suurimmalla
   * Epäaidosta sarjasta (kaksi peräkkäistä korttia ja sitten väli: KQ10) lähdetään myös suurimmalla
   * Välisarjasta (kuvakortti väli ja sitten vähintään kahden sarja: KJ10) lähdetään 3. suurimmalla
4. Kiinni päästessäsi jatka aina lähtöväriä, ellei värin vaihtamiseen ole todella hyvää syytä
   * ei ole enää kyseistä väriä kädessä
   * näet pöydästä ettei kyseistä väriä kannata jatkaa
5. Kolmas kovaa lyö
6. Toinen käsi matalaa
7. Kuva kuvalle
8. Peräkkäisistä eli yhtä suurista korteista pelataan alin